Na temelju članka 17. stavka 1. alineje 1. Zakona o sustavu civilne zaštite (Narodne novine, br. 82/15, 118/18, 31/20, 20/21 i 114/22), članka 54. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja (Narodne novine, br. 66/21) i članka 40. Statuta Grada Makarske (Glasnik Grada Makarske, br. 3/21), Gradsko vijeće Grada Makarske na \_\_\_\_\_sjednici održanoj ­­­­­\_\_\_\_\_ 2025. godine, donosi

**SMJERNICE**

**za organizaciju i razvoj sustava civilne zaštite Grada Makarske (2025. – 2029.)**

**1. UVOD I PRAVNI OKVIR**

Ove smjernice izrađene su temeljem:

* Zakona o sustavu civilne zaštite (Narodne novine, br. 82/15, 118/18, 31/20, 20/21 i 114/22)
* Statuta Grada Makarske (Glasnik Grada Makarske, br. 3/21)
* Procjene rizika od velikih nesreća Grada Makarske (2025.)
* Plana djelovanja civilne zaštite Grada Makarske (2025.)
* Pratećih pravilnika, županijskih i nacionalnih smjernica te preporuka Europske unije o održivom razvoju i prilagodbi klimatskim promjenama.

Smjernice su usklađene s važećim lokalnim aktima, operativnim i strateškim planovima te integriraju načela održivosti, prevencije i otpornosti zajednice.

**2. POLAZIŠTA I ANALIZA RIZIKA**

**2.1. Geografske i društvene značajke**

Površina: 37,95 km²

Stanovništvo: 13.301 (2021.), gustoća 350,5 st/km² – izrazito gusto naseljena jedinica lokalne samouprave.

Glavni rizici: potres (IX stupanj MSK), požari otvorenog tipa, olujni vjetar, ekstremne temperature, epidemije/pandemije, tehničko-tehnološke nesreće (posebno pomorski promet).

**2.2. Procjena rizika**

Procjena rizika identificira sljedeće ključne prijetnje:

* Potres: Visoka vjerojatnost i razoran potencijal, moguća velika materijalna šteta i ljudske žrtve.
* Požari otvorenog tipa: Učestali, osobito ljeti, prijetnja životima, imovini i turizmu.
* Olujni vjetar (bura, jugo): Utjecaj na infrastrukturu, promet i sigurnost.
* Ekstremne temperature: Rizik za zdravlje ranjivih skupina, povećanje broja intervencija.
* Epidemije/pandemije: Potencijal za poremećaj zdravstvenog sustava i društvene stabilnosti.
* Tehničko-tehnološke nesreće u prometu (pomorski promet): Značajan utjecaj zbog turističkog prometa i blizine mora.

**3. OPERATIVNE SNAGE I ORGANIZACIJA SUSTAVA CZ**

**3.1. Stožer civilne zaštite Grada Makarske**

Imenovan odlukom gradonačelnika, sastoji se od 13 članova.

Koordinira sve operativne snage, vodi kriznu komunikaciju i operativno djelovanje.

**3.2. Javna vatrogasna postrojba Grada Makarske (JVP Makarska)**

Javna vatrogasna postrojba Grada Makarske je jedina profesionalna služba koja neprekidno, 24 sata dnevno pruža usluge zaštite i spašavanja na području Grada Makarske, osiguravajući sigurnost građana i turista tijekom cijele godine.

26 profesionalnih vatrogasaca, raspoređeni u 4 smjene po 6 djelatnika u smjeni, u turnusima 12/24-12/48 te zapovjednika i zamjenika zapovjednika koji rade pon-pet od 07:00-15:00.

Javna vatrogasna postrojba Grada Makarske raspolaže sa 8 vozila različite namjene i to:

1. ZAPOVJEDNO VOZILO - DACIA DUSTER, 2023. god.
2. NAVALNO VOZILO - MERCEDES ATEGO, 2005. god
3. TEHNIČKO VOZILO - MERCEDES ATEGO, 2006. god
4. AUTOCISTERNA - MERCEDES ATEGO (ROBNE ZALIHE), 2019. god.
5. 5. KOMBINIRANO VOZILO VODA, PJENA, PRAH -IVECO, 2024. god.
6. AUTOLJESTVA 32L - MERCEDES ATEGO 2005. god
7. AUTOCISTERNA - FAP , 1985. god.
8. VOZILO ZA PRIJEVOZ LJUDI I OPREME - OPEL, 2006. god.
9. ŠUMSKO VOZILO - UNIMOG 2000. god.

Provodi redovite vježbe unutar postrojbe te u školama i vrtićima, sudjeluje u edukacijama i specijalističkim obukama (8 djelatnika je osposobljeno za spašavanje iz ruševina), sudjeluju u svim akcijama koje organizira Grad Makarska, zelenim akcijama, čišćenju protupožarnih putova, surađuje s DVD-om Makarska, te ostalim DVD-ovima sa Makarske rivijere i županijskom vatrogasnom zajednicom.

**3.3. Dobrovoljno vatrogasno društvo Grada Makarske (DVD Makarska)**

Ključna podrška u sezonskim aktivnostima, masovnim događajima i suzbijanju šumskih požara. Dobrovoljno vatrogasno društvo grada Makarska broji:

* 80 operativnih članova
* 1 izvršni član
* 24 pričuvna i veteranska člana
* 14 pomažućih članova
* 50 članova mladeži i djece

**Ukupno: 169 članova društva.**

Aktivno sudjeluje u preventivnim mjerama zaštite od požara na području grada Makarska tako što vršimo:

* Čišćenje protupožarnih putova
* Provjera hidrantske mreže
* Učlanjivanje i osposobljavanje novih članova
* Učlanjivanje i rad sa vatrogasnom mladeži i pomlatkom
* Osposobljavanje članova iz raznih specijalnosti zaštite od požara.

Vozila kojima raspolaže DVD Makarska u 2025.godini:

1. ZAPOVJEDNO VOZILO - PUCH 230
2. NAVALNO ŠUMSKO VOZILO - MERCEDES UNIMOG U 500
3. NAVALNO VOZILO - RENAULT MIDLUM
4. VATROGASNI TEGLJAČ 32 000L - MERCEDES ACTROS
5. VATROGASNO VOZILO ZA PRIJEVOZ LJUDI I OPREME - VOLKSWAGEN KOMBI
6. VATROGASNO VOZILO ZA PRIJEVOZ LJUDI I OPREME - VOLKSWAGEN TRANSPORTER
7. AUTOCISTERNA - MAN TGM 18.340.

**3.4. HGSS Stanica Makarska**

42 volontera, 1 profesionalac, 4 terenska vozila, kombi, kvad, čamac, oprema za spašavanje na kopnu i moru.

MOGUĆNOSTI SPAŠAVANJA

* Helikoptersko spašavanje i potraga (stijena, more, nepristupačni tereni)
* Klasično spašavanje
* stijena
* jama
* stambeni objekti
* na divljim vodama i poplavljenim područjima
* s površine mora i rijeka
* iz potopljenih speleoloških objekata
* dubinsko ronjenje
* spašavanje iz ruševina
* spašavanje iz odsječenih područja (snijeg, led, poplave)
* potrage.

**3.5. Gradsko društvo Crvenog križa Makarska**

19 volontera, 3 profesionalca, 2 vozila: kombi Renault Trafic i Renault Kangoo, oprema za zaštitu i spašavanja: 4 šatora MS30 (5x6m), 1 šator na napuhivanje (5x6m), 16 rasklopnih kreveta, 100 deka, 5 AVD uređaja, 2 nosila, 1 isušivać.

Organizira akcije Dobrovoljnog darivanja krvi. Sudjeluje u zbrinjavanju, pružanju prve pomoći, logistici, edukaciji građana i službi. Obilazak socijalnih slučajeva uz pružanje PSP i dostave humanitarnih paketa pomoći. Odlazak na združene vježbe županijskih Crvenih križeva, Nacionalnog društva i CK u inozemstvu.

Organiziranje događaja ranog otkrivanja oboljenja hipertenzije i dijabetesa, mjesec travanj i svibanj. Medicinska osiguranja gradskih događanja, polumaratona, i dr. sportskih velikih događaja. Radionice u odgojno-obrazovnom sustavu – prva pomoć, kodovi sigurnosti, ekologija, humanost. Organiziranje rada Spasilačke službe za ljetnu sezonu 15.06. - 15.09.

Rad sa potrebitim skupinama posebno kroz posudionicu invalidskih pomagala.

Organizacija vježbi u odgojno obrazovnim ustanovama.

Edukacija i vježbe za članice i članove Interventnog tima.

Nužna izgradnja novog prostora za potrebe Crvenog križa Makarska i skladištenje opreme za zaštitu i spašavanje grada Makarske o kojoj skrbi Crveni križ Makarska, sadašnji prostor (atomsko sklonište) nije adekvatan iz sljedećih razloga:

* kada nestane struje - oprema blokirana,
* kada Konzum ne radi -oprema blokirana,
* kada je lift pokvaren – oprema blokirana,
* to je atomsko sklonište za 120 ljudi (koje treba finalno urediti), a nije skladište.

Planirati gradnju prostora za Crveni križ Makarsku i skladišta samostalno ili u sklopu Novog centra zaštite i spašavanja, jer jedino mi nemamo svoj prostor za tu namjenu.

**3.6. Pravne osobe od interesa za CZ**

Odlukom Gradskog vijeća određene su pravne osobe od posebnog značaja za Grad Makarsku koje sudjeluju u provedbi mjera CZ.

**3.7. Ostale snage**

Makarski komunalac d.o.o. (20 djelatnika, teretni vozni park, radni strojevi)

Radio Makarska Rivijera (informiranje i krizna komunikacija)

Lučka kapetanija Split – ispostava Makarska (pomorski nadzor)

Komunalno – prometno – pomorsko redarstvo.

**4. KLJUČNI CILJEVI I PRIORITETI RAZVOJA SUSTAVA CZ**

**4.1. Unapređenje operativnih kapaciteta**

* Modernizacija i obnavljanje vatrogasne i spasilačke opreme (posebno vatrogasnih vozila, izolacijskih aparata, radioveza, opreme za spašavanje iz ruševina, vatrogasni brod i rescue runner – spasilački jet sky).
* Osposobljavanje i certificiranje pripadnika JVP, DVD, HGSS-a i Crvenog križa za specijalističke intervencije (ruševine, poplave, more, prva pomoć) već imamo 1 za otežane uvjete spašavanja života na vodi a voljeli bi imati barem još 3.
* Osnivanje tima ronioca i K9 tima potražnih pasa.

**4.2. Preventivno upravljanje rizicima**

* Redovita ažuriranja Procjene rizika i Plana djelovanja CZ (najmanje svake 3 godine ili češće prema potrebi).
* Razvoj GIS sustava za praćenje rizika i operativno planiranje.
* Obnova i održavanje protupožarnih putova, hidrantske mreže i kritične infrastrukture.

**4.3. Informiranje i edukacija stanovništva**

* Godišnji program edukacije građana (prva pomoć, evakuacija, ponašanje u slučaju potresa, požara, oluje).
* Suradnja s odgojno-obrazovnim ustanovama, medijima i udrugama.
* Jačanje krizne komunikacije (Radio Makarska Rivijera, digitalne platforme, društvene mreže).

**4.4. Klimatska i urbana otpornost**

* Uključivanje mjera prilagodbe klimatskim promjenama u prostorno planiranje (zelene površine, održivo upravljanje vodama).
* Razvoj zelenih koridora i protupožarnih zona na gradskom području.

**4.5. Suradnja i integracija**

* Uspostava i jačanje suradnje sa županijom, susjednim jedinicama lokalne samouprave i državnim tijelima.
* Sudjelovanje u županijskim i nacionalnim vježbama, razmjena iskustava s europskim partnerima i korištenje EU fondova.

**5. PLANIRANJE, PROVEDBA I NADZOR**

**5.1. Godišnji planovi i vježbe**

* Izrada godišnjeg plana vježbi (simulacije potresa, požara, spašavanja na moru i u planini).
* Provedba zajedničkih vježbi svih operativnih snaga CZ, uz uključivanje škola, vrtića i javnih ustanova.

**5.2. Praćenje i izvješćivanje**

* Redovita godišnja analiza stanja sustava CZ i izvješća Gradskom vijeću.
* Ažuriranje baza podataka o opremi, ljudstvu i kritičnoj infrastrukturi.
* Praćenje ostvarenja ciljeva kroz pokazatelje (broj vježbi, edukacija, opremljenost, vrijeme odgovora, pokrivenost informiranjem).

**5.3. Razvoj ljudskih potencijala**

Kontinuirano stručno usavršavanje članova stožera, JVP, HGSS-a, Crvenog križa i drugih snaga.

Poticanje dobrovoljnog uključivanja građana u postrojbe opće namjene i edukacija povjerenika CZ.

**6. FINANCIRANJE**

Za realizaciju Programa javnih potreba u sustavu zaštite i spašavanja Grada Makarske potrebno je planirati:

|  |  |  |  |
| --- | --- | --- | --- |
|  | **PLAN** | **PROJEKCIJA** | **PROJEKCIJA** |
|  | **2025.** | **2026.** | **2027.** |
| **UKUPNO** | **1.617.358,57** | **1.576.020,35** | **1.576.020,35** |
| **1. PROGRAMI USTANOVA** | **1.164.399,35** | **1.164.399,35** | **1.164.399,35** |
| 1.1. Javna ustanova Javna vatrogasna postrojba Grada Makarske | 1.164.399,35 | 1.164.399,35 | 1.164.399,35 |
| **2. POMOĆI USTANOVAMA** | **215.072,00** | **168.733,78** | **168.733,78** |
| 2.1. Zavod za hitnu medicinu Splitsko - dalmatinske županije | 68.000,00 | 18.000,00 | 18.000,00 |
| 2.1. Dodatni tim hitne medicinske pomoći | 68.000,00 | 18.000,00 | 18.000,00 |
| 2.2. Dom zdravlja Splitsko - dalmatinske županije | 128.000,00 | 131.661,78 | 131.661,78 |
| 2.2.1. Nadstandardna zdravstvena usluga | 128.000,00 | 131.661,78 | 131.661,78 |
| 2.3. Policijska postaja Makarska | 19.072,00 | 19.072,00 | 19.072,00 |
| 2.3.1. Ljetno dežurstvo policije | 19.072,00 | 19.072,00 | 19.072,00 |
| **3. POTPORE UDRUGAMA** | **232.887,22** | **237.887,22** | **237.887,22** |
| 3.1. Dobrovoljno vatrogasno društvo grada Makarska | 139.451,00 | 139.451,00 | 139.451,00 |
| 3.1.1. Redovni programi | 79.725,00 | 79.725,00 | 79.725,00 |
| 3.1.2. Nabavka vatrogasnog vozila | 59.726,00 | 59.726,00 | 59.726,00 |
| 3.2. Gorska služba spašavanja stanica Makarska | 25.927,00 | 30.927,00 | 30.927,00 |
| 3.2.1. Redovni programi | 25.927,00 | 30.927,00 | 30.927,00 |
| 3.3. Hrvatski crveni križ gradsko društvo Crvenog križa Makarska | 67.509,22 | 67.509,22 | 67.509,22 |
| 3.3.1. Redovni programi  | 67.509,22 | 67.509,22 | 67.509,22 |
| **4. CIVILNA ZAŠTITA GRADA MAKARSKE** | **5.000,00** | **5.000,00** | **5.000,00** |

**7.** **POSEBNE PREPORUKE I IZAZOVI**

* Nužno je izgraditi Centar zaštite i spašavanja za službe civilne zaštite te u sklopu centra izgraditi i skladište i sklonište

S obzirom na rastuće sigurnosne izazove, klimatske rizike, povećanje broja stanovnika i turista tijekom sezone te ograničene i neadekvatne postojeće prostore za službe civilne zaštite, Grad Makarska treba prioritetno planirati i realizirati izgradnju Centra zaštite i spašavanja. Ovaj centar postao bi središnja točka za koordinaciju svih operativnih snaga civilne zaštite, vatrogasnih postrojbi (JVP i DVD), HGSS-a, Crvenog križa i drugih ključnih dionika, osobito u kriznim situacijama.

Novi centar omogućio bi objedinjavanje svih žurnih službi, bržu i učinkovitiju reakciju na krizne događaje, kvalitetnije planiranje i provedbu vježbi te sigurniji i organiziraniji rad u svim okolnostima.

* U sklopu centra nužno je izgraditi i suvremeno sklonište za zbrinjavanje građana u slučaju masovnih nesreća, evakuacija, ekstremnih vremenskih prilika i drugih prijetnji.
* Planirati nabavu agregata, repetitora i ručnih stanica za kriznu komunikaciju (posebno u slučaju potresa i nestanka struje).
* Povećati broj i osposobljenost povjerenika CZ u gradskim četvrtima.
* Uključiti mjere održivosti i otpornosti na klimatske promjene u sve razvojne projekte.

**8. ZAKLJUČAK**

Sustav civilne zaštite Grada Makarske mora biti dinamičan, integriran i stalno prilagođavan novim izazovima, uz oslonac na stručnost, prevenciju, edukaciju i partnersku suradnju svih sudionika. Ove smjernice predstavljaju temelj za izradu operativnih planova i razvoj CZ u skladu s nacionalnim zakonodavstvom, lokalnim potrebama i europskim standardima održivosti i otpornosti.

KLASA: 810-05/25-01/1
URBROJ: 2181-6-06-02-25-1
U Makarskoj,

PREDSJEDNICA

Gordana Muhtić, dipl.iur.